De Schlabach isch z Friburg uf d Welt kumme. Wu de Zweet Weltkrieg aagfange het, isch er vier Johr alt gsii. Si Vater isch as Soldat im Krieg gsii, si Mueter isch mit em us de Stadt Friburg gflichtet. Si hän d Kriegsjohr deno bi Verwandte z Elzach, im Prechtal un am Bodesee verbrocht. Noch em Krieg sin si wider zruck uf Friburg un au si Vater isch us em Krieg haimkumme. Ase Bue isch de Schlabach Minischtrant in de Katholische Kilche gsii.